cyanic-selkie/wikianc huggingface dataset:
Transmutasjon av arter
Transmutasjon av arter og transformisme (på engelsk Transmutation of species) er uprøvde evolusjonære ideer fra 1700- og 1800-tallet om endringen av en art til en annen som gikk foran Charles Darwin s teori om naturlig utvalg. Det var en alminnelig brukt term om det 19. århundres evolusjonstanker før Charles Darwin publiserte «Om artenes opprinnelse gjennom det naturlige utvalg» i 1859. Også Darwin brukte selv begrepet «transmutasjon», ordet evolusjon ble først populært senere.
Begrepet viste til ideen om at arter ikke var konstante og uforanderlige, slik det rådende paradigmet innen naturfilosofien hadde vært på 1700-tallet. Den industrielle revolusjon hadde ført til en utstrakt kartlegging av berggrunnen i Europa, og det ble etter hvert klart at dyre- og plantelivet i tidligere tider hadde sett helt annerledes ut. Ideen om at Carl von Linné sitt system fra Systema naturæ kunne omsettes til et slags stamtre av dyreliv og planteliv, ble formulert allerede på midten av 1700-tallet. Mekanismen bak denne «transmutasjonen» var ikke kjent, men det var mer eller mindre alminnelig antatt at det fantes en eller annen naturlig prosess som sto bak.
Den første som foreslo at alle organismer hadde et felles opphav, var Pierre-Louis Moreau de Maupertuis i sin Essai de Cosmologie fra 1751. Blant andre kjente talsmenn for ideen om transmutasjon er Jean-Baptiste Lamarck og Erasmus Darwin (Charles Darwins bestefar).
Ikke-stridende
Ikke-stridende (non-combatants på engelsk) er et juridisk begrep fra internasjonal humanitærrett, og beskriver personer som ikke kan angripes i en militær konflikt. Begrepet brukes om sivile som ikke deltar i konflikten, medisinsk personell (leger, sykepleiere og sanitetssoldater), som har mandat etter folkeretten til å ta vare på sårede og syke i krigssoner (beskyttelsen gjelder også medisinsk personell som er medlemmer av de væpnede styrkene), stridende som er hors de combat, og nøytrale personer som ikke deltar i striden. Ikke-stridende kan ikke angripes, og sivile, medisinsk personell eller nøytrale parter kan helles ikke tas som krigsfanger, og i tillegg har medisinsk personell rett etter folkeretten til å utføre sitt humanitære arbeid i krigssoner uten å bli forhindret. Det er et brudd på krigens lover, dvs. en krigsforbrytelse, å angripe ikke-stridende.
Medisinsk personell
Beskyttelsen av medisinsk personell går helt tilbake til den første Genèvekonvensjonen fra 1864 og beskyttelsen av ikke-stridende har blitt utdypet i senere konvensjoner og protokoller. I den første Genèvekonvenjonen ble det bestemt at sårede skulle behandles humant, at medisinsk personell, både militære og sivile, skulle anses som nøytrale, og at enhver som hjalp sårede skulle respekteres og «forbli fri». Medisinsk personell, og medisinske bygninger og kjøretøy, har rett til å bruke Røde Kors-bevegelsens emblemer, det røde korset, den røde halvmånen eller den røde krystallen, som beskyttelsesmerke (protective sign). Personell bærer også ofte identitetskort som identifiserer dem som «beskyttede personer» (protected persons) etter Genèvekonvensjonene. I praksis består medisinsk personell i dag ofte av sanitetspersonell innenfor sitt lands forsvar, i Norge av personell fra Forsvarets sanitet. Historisk spilte også den frivillige sykepleien, organisert bl.a. av nasjonale Røde Kors-foreninger, en viktig rolle. Det er forbudt etter krigens folkerett for sanitetspersonell som tjenestegjør som og er identifisert som dette å delta i krigshandlinger, og bygninger og kjøretøy identifisert som del av saniteten kan heller ikke brukes til militære operasjoner. Dette forbudet er en forutsetning for at personellet har status som beskyttede personer etter krigens folkerett.
Veneziabiennalen
Veneziabiennalen (italiensk: La Biennale Di Venezia) er en stor samtidskunstutstilling som finner sted hvert annet år i Venezia. Biennalen startet opp i 1895, og er dermed verdens eldste kunstbiennale.
For 2013-utgaven beløp budsjettet for hoveddelen av biennalen seg til på 2,3 millioner USD; videre ble det samlet inn over to millioner USD hovedsakelig fra private individer, organisasjoner og filantroper.
Giardini og Arsenale
I 1995 ble også Arsenaleområdet tatt i bruk, et tidligere båtbyggeri, dvs det var den venetianske marines hovedarsenal Her var det opprinnelig ca 1600 arbeidere. Arsenalet var det første verkstedet som praktiserte samlebånds- teknikker. Der vises del to av den kuraterte hovedutstillingen, men også nasjonale paviljonger. Disse er ikke permanente, men leies fra gang til gang.
De nasjonale paviljongene
Giardini huser 30 permanente paviljonger. Ved siden av den sentrale paviljong, bygget i 1894 og senere ombygget og påbygd flere ganger, er det ytterligere 29 nasjonale paviljonger i Giardini, bygget i forskjellige perioder av de ulike landene som deltar på biennalen. Paviljonene i Giardini tilhører de enkelte landene og styres av deres kulturdepartementer. [18]
Land som ikke eier en paviljong i Giardini stiller i andre arenaer spredt rundt i Venezia. Antall land som er representert er økende. I 2005 ble Kina vist for første gang, i 2007 kom den afrikanske Pavilion og Mexico, De forente arabiske emirater i 2009, og India i 2011. Landene som stiller ut på Arsenale ber om en midlertidig utstillingsplass og betaler en leie per kvadratmeter.
I 2011, var de deltagende landene: Albania, Andorra, Argentina, Australia, Østerrike, Aserbajdsjan, Bangladesh, Hviterussland, Belgia, Brasil, Bulgaria, Canada, Chile, Kina, Kongo, Costa Rica, Kroatia, Cuba, Kypros, Tsjekkia og Slovakias, Danmark, Egypt, Estonia, Finland, Frankrike, Georgia, Tyskland, Hellas, Haiti, Ungarn, Island, India, Iran, Irak, Irland, Israel, Italia, Japan, Korea, Latvia, Litauen, Luxembourg, Makedonia, Mexico, Moldova, Montenegro, Nederland, New Zealand, Norge, Polen, Portugal, Romania, Russland, San Marino, Saudi-Arabia, Serbia, Singapore, Slovenia, Sør-Afrika, Spania, Sverige, Sveits, Syria, Taiwan, Thailand, Tyrkia, Ukraina, De forente arabiske emirater, Storbritannia, USA, Uruguay, Venezuela, Wales og Zimbabwe. Ved siden av disse var det to fellespaviljonger: Den sentralasiatiske paviljong og den latinamerikanske. I 2013, deltok ti nye land med nasjonale paviljonger: Angola, Bahamas, Bahrain, Elfenbenskysten, Kosovo, Kuwait, Maldivene, Paraguay, Tuvalu, og Vatikanstaten.
Den nordiske paviljongen
I 1962 gikk Sverige, Finland og Norge sammen om en felles paviljong i Giardiniparken. Denne kalles den Nordiske paviljongen og var tegnet av Sverre Fehn. Frem til 1984 bestemte hver nasjon hvilke kunstnere de ville delta med, fra 1986 til 2009 gikk det på rundgang hvilket land som skulle ha det kuratoriske ansvaret for paviljongen, men utstillingene inkluderte kunstnere fra alle tre land. Mens fra og med 2009 laget de en midlertidig ordning der de tre landene skulle ha full råderett over paviljongen i hver sin biennale. 2009 rådet Sverige over paviljongen, i 2011 var det Finland, mens i 2015 er det Norge sin tur. OCA har ansvaret for den norske deltagelsen på Veneziabiennalen.
Liste over utstillinger i den Nordiske paviljongen:
Kjela
Kjela er en elv i Vinje kommune i Telemark. Den har sitt utspring i Ståvatn på grensen mot Odda i Hordaland, renner videre gjennom Kjelavatn, og ender i Tveitevatnet. Den er del av Skiensvassdraget.
Kjela er utbygd til kraftproduksjon i Kjela kraftverk, og alle de største innsjøene er regulert. Fra Hyljelihyl overføres vannføringen i elva via to lange tunneler til Totak for å nyttes i kraftverkene Vinje og Tokke. Det opprinnelige elveleiet er stort sett tørrlagt, eller har sterkt redusert vannføring.
Norges ambassade i Moskva
Norges ambassade i Moskva ligger i Povarskaja-gaten 7 i Moskva sentrum. Rune Resaland er Norges ambassadør til Russland.
25
Dødsfall
20er
Norges ambassade i Moskva
Hvert år er 30,000 russere innom ambassaden for å søke om visum. Dette gjør at Norges ambassade i Moskva er den norske utenriksstasjonen som håndterer flest visumsøknader.
Bakgrunn
Norge etablerte i 1924 en legasjon i Sovjetunionen og Andreas Tostrup Urbye ble første minister. Fra 1927 til 1929 jobbet også den russisktalende Vidkun Quisling her, da legasjonen hadde fått merarbeidet med å representere britiske interesser. Under andre verdenskrig oppgraderte de allierte stormaktene statusen til mindre lands diplomatiske representasjoner og i 1942 ble den norske legasjonen omgjort til ambassade.
Ambassadebygningen
Norge overtok ambassadebygningen i Moskva tidlig på 1940-tallet, og disponerer bygården mot at Russland får disponere Drammensveien 74 i Oslo. I 2009 stod ambassadebygningen klar igjen etter tre og et halvt år med oppussing. I prosessen ble blant annet fasaden ut mot Povarskaja totalrenovert.
Tidlig på 1970-tallet skaffet KGB seg tilgang til ambassadebygningen og dens kommunikasjonsutstyr i infiltrasjonen av Norges ambassade i Moskva, der KGB rekrutterte en norsk vaktassistent ved ambassaden. Saken førte til norsk protest, og en sovjetisk diplomat ble utvist fra Norge mens vaktassistenten ble dømt for spionasje.
Russlands ambassade i Oslo
Russlands ambassade i Oslo (russisk: ) er Den russiske føderasjons diplomatiske representasjon til Norge. Ambassadebygningen ligger ved Ukrainas plass på Skarpsno, og har adresse Drammensveien 74.
Den eldste bygningen på ambassadetomten er et herskapshus bygget i 1867 for oberst F.P.L. Næser av arkitekt Wilhelm von Hanno. Fra 1926 var huset residens for Tysklands gesandt Edmund Rohmberg, og senere bodde også Curt Bräuer her.
Bygningen nærmest Drammensveien ble oppført som tysk kanselli i 1926, og ble tegnet av Oscar Hoff. Like etter andre verdenskrig ble bygningen beslaglagt av den norske stat og stilt til disposisjon for Sovjetunionen.
Ukraina-invasjonen i 2022
Siden Russland invaderte Ukraina 24. februar 2022 er det blitt arrangert daglige demonstrasjoner foran ambassaden. Demonstrasjonene arrangeres av Den ukrainske forening i Norge.
Bydelsutvalget i Bydel Frogner vedtok 7. mars 2022 å omdøpe plassen utenfor ambassaden til «Ukrainas plass» for å markere støtte til Ukraina.
5. juni 2023 klaget den russiske ambassaden til Politiet og hevdet at demonstrasjonene utenfor ambassaden utgjør «hatkriminalitet». Politiet svarte med at i Norge har man ytringsfrihet og forsamlingsfrihet.
3. etappe i Tour de France 2005
Info
Også denne etappen ble preget av et lengre brudd som ble innkjørt mot slutten av etappen. Akkurat som på 2. etappe. Erik Dekker (RAB), Nicolas Portal (A2R) og Rubens Bertogliati (SDV) gikk i brudd etter 27 km og opparbeidet seg en ledelse som på det meste var på hele fem og et halvt minutt. Dekker holdt unna for hovedfeltet til det gjensto 3 km til mål. Massespurten ble som på 2. etappe vunnet av Tom Boonen som gjorde en ny glimrende spurt. Thor Hushovd startet spurten for tidlig og selv om han ledet en stund ble han stiv mot slutten og endte med det på en 9.-plass. Kurt Asle Arvesen gjorde en jobb for laget og kom i mål midt i hovedfeltet på 54.-plass. Robbie McEwen ble diskvalifisert og nedgradert til 186.-plass (sisteplass i hovedfeltet) på etappen etter at han hindret O'Grady i spurten. Denne hendelsen sendte McEwen midlertidig ut av tetkampen om den grønne trøya, noe som på dette tidspunktet var svært gode nytt for O'Grays hardeste konkurrenter, Boonen og Hushovd. David Zabriskie, innehaveren av den gule trøya, kom til mål med hovedfeltet og han beholdt med det ledelsen i rittet, foran Armstrong og Bodrogi.
Grønn trøye
1. mellomsprint i St-Michel-Mont-Mercure (29 km)
2. mellomsprint i Coron (79 km)
3. mellomsprint i Les Trois-Moutiers (137 km)
Klatretrøye
1. klatring i Cote de Pouzauges 4. Kategori (22 km)
2. klatring i Cote de Chinon 4. Kategori (161.5 km)
3. klatring i Cote de la Taconniere 4. Kategori (179.5 km)
Resultater
1 Tom Boonen (Bel) Quick.Step 4.36.09
2 Peter Wrolich (Aut)Gerolsteiner
3 Stuart O'Grady (Aus) Cofidis
4 Bernhard Eisel (Aut) Française Des Jeux
5 Allan Davis (Aus) Liberty Seguros-Würth
6 Robert Förster (Ger) Gerolsteiner
7 Magnus Backstedt (Swe) Liquigas-Bianchi
8 Anthony Geslin (Fra) Bouygues Telecom
9 Thor Hushovd (Nor) Credit Agricole
24
Dødsfall
20er
C. J. Watson
'''Charles Akeem «C. J.» Watson, Jr.''' (født 12. mai 1980) er en amerikansk basketballspiller for laget Indiana Pacers i den amerikanske proffligaen NBA. Watson kom til NBA i 2008 da han ble signert av Golden State Warriors. Han har tidligere hatt en karriere i Italia og Hellas, samt NBAs utviklingsliga; NBA D-League.
NBA-karriere
Watson har, siden han kom til NBA, spilt for fire forskjellige NBA-klubber; Golden State Warriors, Chicago Bulls, Brooklyn Nets og Indiana Pacers. Han spiller fortsatt for sistnevnte.
Aktivitør
En aktivitør arbeider med å aktivisere personer. Aktivitører kan blant annet arbeide med eldre på et dagsenter for eldre eller et alders- og sykehjem. Aktivitører kan også jobbe i omsorgen for psykisk utviklingshemmede eller funksjonshemmede, for eksempel i vernede bedrifter. I noen tilfeller vil en aktivitør også besøke klienter hjemme.
Yrkesbeskrivelse
Vedkommende må like å arbeide med mennesker og ha tålmodighet og kreativitet, for arbeidet består i å hjelpe mennesker ved å aktivisere dem. Dette kan gjelde husflids- og håndverksaktiviteter, daglige gjøremål og fysiske aktiviteter. Aktivitører kan også arbeide i rusbehandlingen, ofte på institusjoner som har et sterkt fokus på miljøarbeid.
Norge
I Norge er utdanningsløpet for å bli aktivitør to år på skole og to år i lære i bedrift. Første skoleåret er enten helse og oppvekstfag eller design og håndverk. Andre skoleåret er Vg2 Aktivitør.
Lahnda
Lahnda eller vestlig punjabi er et dialektkontinuum blant de indoarisk språkene i Pakistan og Afghanistan. Kontinuumet omfatter syv dialekter. Seks av disse snakkes i Pakistan, mens den syvende – jakati, snakkes i Afghanistan, og ved folkevandring også i Ukraina:
Språkene inkluderer ikke østlig panjabi, som snakkes i Punjab og Pakistan.
Dreux
Dreux er en liten by med 31,849 innbyggere 1999 i departementet Eure-et-Loir og regionen Centre-Val de Loire i Frankrike.
Species plantarum
Species plantarum er en av Carl von Linnés bøker (full tittel Species Plantarum, exhibentes plantas rite cognitas, ad genera relatas, cum differentiis specificiis, nominibus trivialibus, synonymis selectis, locus natalibus, secundum systema sexuale digestas, som er latin og betyr Plantenes arter, [en bok som] behørig legger frem de kjente plantene og de tilhørende slektene med artenes forskjeller, trivialnavnene, utvalgte synonymer, lokaliteter, og som videre forklarer seksualsystemet). Boken inneholdt beskrivelser av alle kjente planter og er den første som konsekvent bruker todelte artsnavn (binomen). Den regnes derfor som en milepæl i systematikkens historie.
Bokens første utgave kom i 1753. Derfor ble dette året (og denne boken) senere bestemt til å være startpunktet for dagens botaniske nomenklatur. Alt som ble publisert om planter før Species plantarum har dermed kun historisk interesse. Derimot må selv dagens systematikere forholde seg til Species plantarum – og til artsbeskrivelsene som ble publisert siden. Det tilsvarende verket for dyr er første bind av Linnés bok Systema naturae fra 1758.
Bokens første utgave beskrev på 1200 sider fordelt på to bind 5900 arter. Verket kom ut med to ytterligere utgaver i Linnés levetid. Omfanget hadde da økt til 1682 sider. Året etter hans død ble den fjerde utgaven utgitt. Denne bestod av fire bind på tilsammen 3086 sider.
Orkla Fotballklubb
Herrelaget
I 1999 kom herrelaget på 4.-plass i 2. divisjon avd. 6, men året etter rykket de ned til 3. divisjon, der de har spilt siden i avdeling 19. I 2003 vant de serien, men tapte kvalifiseringen mot Kolstad Idrettslag. Herrelaget rykket ned til 4. divisjon i 2010 og opp til 3. divisjon igjen i 2012.
Kvinnelaget
Kvinnelaget rykket opp til den regionale 1. divisjon i 1999, men rykket ned året etter fordi de forskjellige divisjonene skulle flettes sammen til én divisjon, og da holdt det ikke med en 4.-plass. Deretter ble det 2. divisjon for Orkla. Med unntak av en 5.-plass i 2002 har Orkla alltid tilhørt toppen. Orkla spilte kvalifisering i 2004 (tap mot Træff), 2005 (tap mot Manglerud/Star) og 2007 (tap mot Gjøvik uten å lykkes. I 2008 vant Orkla nok en gang serien, og spilte kvalifisering mot Sola. Orkla vant både hjemme og borte, og spiller 2009-sesongen i 1. divisjon. Klubben har tatt mål av seg å bli tidligere Sør-Trøndelags sjette toppserielag. Kvinnelaget rykket derimot ned i 2010, men fikk beholde plassen i 1. divisjon likevel da Donn ikke fikk fornyet sin lisens.
Tilbake til gamle dager
Lenge har ulike miljø i moderklubbene Orkanger IF og Orkdal IL forsøkt å danne seniorlag innenfor gamleklubbene. Vinteren 2009 toppet det hele seg, med lederkrise i Orkla FK. Krefter på Fannrem hadde allerede dannet et kompislag under navnet Fannrem Fotballklubb, som senere på grunn av regler fra sammenslåingen og mangel på administrative krefter gikk inn i Orkla under navnet Orkla 3. På Orkanger er det miljøet rundt Glimt og sterke Orkangerpatrioter som kjemper sterkest for seniorfotball under Orkanger IF. Mangelen på resultater og engasjement rundt laget på herresiden var åpenbar, men ledelse og styret i Orkla har hittil vært lite lydhøre overfor den skarpe kritikken som har kommet blant annet på Facebook-grupper og internettfora hos lokalavisa Avisa Sør-Trøndelag. Orkla fikk etter hvert stablet sammen en ledelse i 2010, men møtte fortsatt motbør på grunn et lukket miljø og dårlig økonomi og nedrykk for både kvinnelaget og herrelaget. Senhøsten 2010 gikk Orkanger IF ut av samarbeidet med Orkla, og hele intensjonen med et topplag i regionen falt i grus. Orkla FK fortsetter som egen klubb, mens Orkanger IF danner to herrelag i 6. divisjon samt gjenoppretter all annen fotballaktivitet. Orkanger IF har også kvinnelag. Orkla FK fikk nytt styre desember 2010. Dette «restartet» klubben på mange måter og i fra sesongen 2011 så tok også Orkla FK over ungdomsavdelingen til Orkdal IL.(13 - 16 år). Dette medførte en ny start for Orkla FK og har utviklet seg til en suksess. Dette har gjort at klubben en ledende klubb i distriktet. I 2012 kom Nils Arne Eggen inn i klubben for fullt og det gjorde at OFK fikk enda en opptur. Orkla FK har i dag 19 lag i forskjellige årsklasser.
Siaka Tiéné
Siaka Tiéné (født 22. februar 1982 i Abidjan) er en ivoriansk profesjonell fotballspiller som spilte sist for den franske fotballklubben Montpellier HSC. Han spiller forsvar, og er også en del av. Tiéné har spilt for flere andre klubber i sin karriere, blant annet Valenciennes FC, AS Saint-Étienne, Stade Reims og Paris Saint-Germain.
Han ble tatt ut til Fotball-VM 2010 i Sør-Afrika.
Gauslåsåi
Gauslåsåi er en elv i Hjartdal kommune i Telemark. Den har utspring fra Skjesvatnet, og renner via Stangesjå ned til Stusshøl, hvor den renner sammen med Bjordøla og danner Hjartdøla. Elva er en del av Skiensvassdraget.
Elva er utbygd til kraftproduksjon i Bjordalen kraftverk, og vannføringen overføres derfra videre til Breivatn og Hjartdøla kraftverk. Det opprinnelige elveløpet er som regel tørrlagt.
22
.
Fødsler
20er
26
Begivenheter
Pontius Pilatus blir prefekt i Judea.
Romerne knuser et opprør blant Trakerne
Keiser Tiberius trekker seg tilbake til Capri og overlater ansvaret for Roma og Romerriket til pretorianprefekten Sejanus.
Dødsfall
Jesus korsfestes muligens dette året.
20er
Torsen
Torsen er en ren mekanisk differensialteknologi for bruk i biler og andre kjøretøyer. Torsen er oppfunnet og patentert av det amerikanske selskapet Gleason Corporation. En Torsen-differensial fordeler kraften trinnløst og kontinuerlig mellom de aksler eller hjulpar den betjener.
Torsen-teknologien ble først brukt i militære kjøretøyer av merket Hummer fra 1983. Fra 1986 tok Audi i bruk Torsen-differensial i sine Quattro-modeller. Betegnelsen Torsen er et akronym laget av «Torque Sensing» (momentfølende).
Miguel Hidalgo
Miguel Hidalgo (født 8. mai 1753 i Pénjamo i Guanajuato i Ny-Spania, død 30. juli 1811 i Chihuahua) var en meksikansk prest. Hans fullstendige navn var Miguel Gregorio Antonio Ignacio Hidalgo y Costilla Mandarte Villaseñor y Lomelí. Han var en meksikansk prest og en leder for den meksikanske uavhengighetskrigen på 1800-tallet.
Bakgrunn
Miguel Hidalgo var det annet av fire barn til Don Cristóbal Hidalgo y Costilla og hans hustru Doña Ana María Gallaga Mandarte Villaseñor. Miguel Hidalgo var en criollo. Begge hans foreldre var fra høyt respekterte familier innen criollo-befolkningen. Hidalgos far bestyrte en hacienda, i Michoacán.
Prest
Miguel Hidalgo ble ordinert til prest i 1778 da han var 25 år gammel. Fra 1779 til 1792 dedikerte han seg til å undervise ved San Nicolas som en professor innen latinsk grammatikk og kunst, deretter som professor i teologi. Fra og i 1787 ble han utnevnt til kasserer, viserektor og sekretær, og han jobbet seg opp til å bli utnevnt til dekan ved skolen i 1790 da han var 39 år gammel.
Mens han var dekan, fortsatte Hidalgo å studere liberale ideer som kom til Mexico fra Europa. Han vle gransket av inkvisisjonen mistenkt for heresi. Dette, samt hans vanstyre av skolens midler, satte ham i konflikt med sine overordnede, som førte til hans avskjedigelse. Kirken sendte ham for å arbeide ved kirkene i Colima og San Felipe Torres Mochas før han ble sokneprest i Dolores (senere kalt Dolores Hidalgo) i Guanajuato, og der etterfulgte han sin bror Felipe, som også var prest, som døde i 1802.
Folkeleder
Miguel Hidalgo planla så et opprør mot kolonimakten. Da han ble varslet av Josefa Ortiz de Domínguez («La Corregidora») om at hans revolusjonære komplott var oppdaget, og at han snart ville bli arrestert for konspirasjon, avslørte han sin Grito de Dolores-plan fra sin kirkes klokketårn den 16. september 1810, og samlet mer enn 80.000 mennesker omkring seg. Det var ikke en uavhengighetstale, men en tale om Mexicos behov for å beskytte seg mot dem som hadde tilranet seg makten i landet og mot Fernando VIIs fiender. Dermed startet Hidalgo det store opprørs av 1810. Hans kamprop var «Lenge leve Jomfruen av Guadalupe og død over spanierne!» Det dreide seg om en gruppe urfolk og fattige meksikanske bønder, som ble ledet under et banner med bilde av Jomfruen av Guadalupe. Etter sammenstøt med spanske soldater og rike meksikanske byfolk spredte gruppen seg og ble snart oppløst. Dette opprøret var begynnelsen på det som senere skulle bli kjent som den meksikanske uavhengighetskrigen.
Hidalgo ble pågrepet av den spanske kolonimakten den 21. mars 1811. Han ble da funnet skyldig i forræderi av en spansk militær domstol og han ble henrettet ved skyting den 30. juli 1811 klokken 7 om morgenen. Da han stod foran eksekusjonspelotongen plasserte Hidalgo sin høyre hånd over hjertet sitt for å vise hvor han ville skytes. Han nektet også å bruke et bind for øynene.
Hans lik og likene av flere andre kjente opprørsledere ble halshogd etter henrettelsene, og hodene deres ble stilt ut i fengselet Alhondiga de Granaditas i delstaten Guanajuato. Der hang hodene helt frem til slutten på den meksikanske opprørskrigen, som en advarsel til andre opprørere. Hidalgos hodeløse lik ble først vist frem utenfor fengselet, og senere gravlagt utenfor kirken St. Francisco i delstaten Chihuahua.
Liket ble i 1824 flyttet til Mexico by og gravlagt der.
Risalitt
Risalitt er et framskutt parti av en fasade, som er ført gjennom hele bygningens høyde. Risalitten understreker vanligvis fasadens midtparti (midtrisalitt) og står ofte i en symmetri med sidepartiene. Risalitt er også vanlig brukt som en betoning av de ytre sidepartiene (siderisalitter).
Veronika Vítková
Veronika Vítková (født 9. desember 1988) er en tsjekkisk skiskytter. Hun ble født i Vrchlabí, men hun bor i Jilemnice og representerer klubben KB Jilemnice. Hun var med på Tsjekkias lag som ble verdensmester på mix-stafett under VM i skiskyting 2015 i Kontiolax. Under Vinter-OL 2014 i Sotsji var hun på laget som tok sølv på mix-stafett.
Hun tok bronse på sprint under Vinter-OL 2018 i Pyeongchang.
Meritter
(''Per 7. mars 2015)
Remix
Remix eller remiks er en alternativ versjon av en sang eller musikkalbum, laget med utgangspunkt i den originale. Begrepet kan også brukes om andre uttrykksformer enn musikk, blant annet om film og litteratur.
En remix lages ved å legge til, endre eller fjerne elementer, eller ved bruk av equalizere, dynamikk, tempo, spilletid, eller andre aspekter i den originale innspillingen. Noen remixer har radikale forandringer i det musikalske arrangementet, mens andre er subtile og kan ha så enkle endringer som for eksempel høyere lyd på vokalen eller på et eller flere av instrumentene.
Låter som originalt ikke var så populære kan bli remixet (remikset) for å få en «ny sjanse» på dansegulvet eller på radio. En remix gjøres også for å lage stereo eller surroundlyd på et opptak som tidligere ikke har hatt dette tilgjengelig. Det kan også gjøres for å bedre kvaliteten på et eldre opptak hvor den originale miksen har kommet bort eller har forringet lydkvalitet, eller for å tilpasse et verk til en ny sjanger eller format.
Remixer bør ikke forveksles med radioredigert sang (radio edit), som vanligvis involverer å forkorte (redigere) en sang til markedsføringsbruk, som for eksempel lengre låter som redigeres til utgivelse på singel eller for spill på radio.
20
Fødsler
20er
Fugl Føniks
Fugl Føniks er et fabeldyr fra egyptisk mytologi, hvor den er et symbol på gjenfødelsen. Legendene om fugl Føniks finnes også i gresk og romersk mytologi og i kristen ikonografi. Lignende myter gjenfinnes også i mange andre kulturer, som i Kina (fenghuang), Japan og Korea. Navnet føniks kommer av gresk phoinix, som betød purpur, og som også gav navn til Fønikia, siden innbyggerne der handlet nettopp med denne etterspurte rødfargen. I senere tolkninger er den også blitt symbol på gjenoppstandelse, udødelighet og liv etter døden. Fuglen skal ha lignet en hegre med fjær i gull og rødt, men både ørner og flamingoer nevnes også i de gamle kildene. Fugl føniks skulle også være en svær fugl med brennende fjær.
Fortellinger
Ifølge sagnet lever Føniks mellom 500 og 1000 år. Mot slutten av livsløpet flyr den til den hellige byen Heliopolis, hvor den bygger et reir av myrra i tempelet til solguden Ra. Ved soloppgang antennes reiret av gløden til morgenrøden, og både reiret og fuglen brenner kraftig og blir til aske. Fra denne asken gjenoppstår Føniks som en ung, ny fugl, som stiger høyt opp på himmelen. Dette blir i dag også brukt i overført betydning når man snakker om «fugl Føniks».
Symbolikk
I tidlig kristen gravskulptur er fugl Føniks et symbol på oppstandelse og håp om seier over døden.
Fuglen kan også muligens oppfattes som et kosmologisk motiv, da den finnes i den nederste delen av globen på prekestolen i Mariakirken i Bergen. Fugl Føniks er også et av de dyresymbolene som er brukt i alkymien.
I Harry Potter-bøkene har professor Humlesnurr en føniks kalt Vulcan (engelsk: Fawkes)
I Kristen tradisjon og hos pave Klemens av Roma finner vi at myten om Føniks ble brukt som et naturens vitnesbyrd på oppstandelsens mysterium jfr. 1 Klemensbrev 25
Dovrenettet
Dovrenettet er et planlagt jernbanenettverk mellom Østlandet, Trøndelag og Nordvestlandet i Norge. Aksjeselskapet Norsk Bane AS har arbeidet med prosjektering av dette nettverket siden 1996. Banenettverk er planlagt lagt til følgende fylker: Oslo, Akershus, Hedmark, Oppland, Møre og Romsdal og til Trøndelag. Banen er planlagt som en del av et større høyhastighetsnett og det er prosjektert å få forbindelse med bl.a. Haukelibanen.
Banenettverk skal bl.a. binde Oslo sammen med Trondheim, Steinkjer og Ålesund via Gudbrandsdalen. Å legge traséen gjennom Gudbrandsdalen vil være dyrere enn å legge den til Østerdalen, men inntekstpotensialet for Gudbrandsdalstraséen via Lillehammer, Otta, Dombås og Oppdal er beregnet til å være langt bedre enn alternativet. Det er planlagt nye baner både på øst- og vestsida av Mjøsa, sistnevnte via Hadeland og Gjøvik, førstnevnte via Eidsvoll, Hamar, Brumunddal og Moelv. De to greinene vil også fungere som et ringsamband rundt Mjøsa.
I tillegg planlegges det en 16 km avgrening fra et sted nær Harestua mot Jevnaker og Hønefoss som vil korte ned reisetida mellom Oslo og Hallingdal med 45 minutter, sammenlignet med dagens reisetid. Traséen fra Dombås til Ålesund er planlagt å gå via Vestnes.
Det er planlagt at mange stasjoner i distriktene skal knyttes til banenettet. Dette lar seg gjennomføre på en effektiv måte gjennom kombinasjonen av høy hastighet, hyppige avganger og et fleksibelt stoppemønster.
Ron Paul
Ronald «Ron» Ernest Paul (født 20. august 1935 i Pittsburgh i Pennsylvania i USA) er en amerikansk lege og politiker, og kandidat for Republikanerne i primærvalget 2012, noe han også var i 2008. Ron Paul er kongressmedlem i sin tiende periode. Han har representert Texas sitt 14. kongressdistrikt i representantenes hus i kongressen siden 1997 og har tidligere representert Texas sitt 22. kongressdistrikt i 1976 og fra 1979 til 1985. Han er far til øyelegen og senatoren Rand Paul.
Dovrenettet
Høyhastighetsbanen skal være konkurransedyktig med fly og vil bringe passasjerer fra Oslo til Trondheim eller Ålesund på to og en halv time.
Ron Paul
Paul annonserte formelt den 13. mai 2011 at han vil stille som presidentkandidat for Det republikanske partiet til valget i 2012. Den 12, juli 2011 uttalte Paul at han ikke vil søke en ytterligere periode i Kongressen, slik at han kunne fokusere på sitt kandidatur som president.
Politiske synspunkter
Paul har fått tilnavnet «Dr. No» grunnet sin medisinske bakgrunn og fordi han har hatt det med å stemme i mot lovforslag som han mente brøt med den amerikanske grunnlov. Han har aldri stemt ja til et lovforslag om å øke skatter og nekter å delta i pensjonssystemet til den amerikanske kongress. Paul stemte imot USA Patriot Act, the Military Commissions Act of 2006. Basert på stemmegivningen i Representantenes hus, er han den mest prinsippfaste tilhenger av sivile rettigheter. Han har konsekvent stemt imot alle forsøk på å innskrenke personvern, privatliv, individets frihet og forbrukerrettigheter.
Han er motstander av bruk av dødsstraff, da han ikke godtar at myndighetene skal kunne ha anledning til å ta livet av sine borgere, at den er kostbar og lite rettssikker.
Presidentkampanje 2008
Ron Paul fikk lite medieomtale sammenlignet med enkelte av hans motstandere fra samme parti. Han erklærte først sitt presidentkandidatur i mars 2007 og hadde mindre tid til pengeinnsamling enn andre kandidater. Den 6. juli 2007 var Ron Paul tredjemann av kandidatene med mest penger på bok med 2,4 millioner USD, noe som satte ham foran John McCain. Over nittini prosent av Pauls økonomiske støtte kom fra enkeltpersoner, med nesten halvparten (47%) av støtten fra små bidrag (200 USD eller mindre).
YouTube-kanalen til Dr. Paul var på YouTubes Topp40-liste over de mest abonnerte videokanalene gjennom tidene, med over 33 000 abonnenter i oktober 2007.
Den 5. november 2007 mottok Ron Paul tidenes største internettdonasjon til en republikansk presidentkandidat, da over 37 000 enkeltdonasjoner utgjorde 4,2 millioner USD.
Ron Paul ga ikke sin tilslutning til John McCain da det var klart at McCain vant republikanernes nominasjon. Paul oppfordret sine følgere til ikke å stemme på de to store etablerte partiene, men heller bruke sin stemme på kandidater fra andre mindre partier som en proteststemme for å bidra til endring i valgprosessen.
Prøveavstemninger
Hver stat har blitt farget for å representere dens mest nylige prøveavstemningsvinner, som følger (kan inkludere uoppdaterte resultater):
Lerheim
Lerheim er etternavnet til blant annet:
Dommedag (Michelangelo)
Dommedag er et freskomaleri av Michelangelo som befinner seg over alteret i Det sixtinske kapell i Vatikanstaten. Fresken tok seks år å fullføre. Michelangelo begynte å arbeide på den rundt 25 år etter at han hadde fullført taket i kapellet. Verket er omfattende og strekker seg over hele veggen bak alteret i Det sixtinske kapell. Verket ble utført i tiden fra 1535 til 1541. Dommedag er en storslått framstilling av Jesu gjenkomst og apokalypsen.
Det tok fire år å fullføre arbeidet, og det ble gjort mellom 1536 og 1541. Forberedelsen av alterveggen begynte i 1535. Michelangelo begynte med det tjuefem år etter å ha fullført taket i taket i det sixtinske kapell.
En eldre og mer omtenksom Michelangelo aksepterte opprinnelig bestillingen fra pave Klemens VII. Det opprinnelige emnet for veggen var Jesu oppstandelse, men ved pavens død mente den nye paven, Paul III, at dommens dag var et mer egnet emne 1530-tallets Roma og velegnet for vise fram motreformasjonens kraft. Mens tradisjonell framstilling av dommens dag i middelalderen viste figurer kledd i henhold til deres sosiale samfunnsposisjoner, skapte Michelangelo en ny standard. Hans banebrytende konsept av hendelsene viste figurene likestilt i deres nakenhet, avkledd fra deres samfunnsmessige rang. Kunstneren framstilte utskillelsen av de velsignede og de fordømte ved å vise de gode som kom til himmelen sendt ut til venstre, mens de fordømte som havnet i helvete ble sendt ut til høyre. Freskomaleriet er mer ensfarget enn takfreskoene og er dominert av fargetonene av himmelen og hudfarge. Opprenskningen og restaurasjonen av freskomaleriet avslørte derimot en langt større kromatisk mangfold enn hva som tidligere var åpenbart. Farger som oransje, grønn, gul og blå er spredt over hele bildet og således levendegjør og forente den komplekse scenen.
Mottagelse og anstøteligheter
Dommedag ble emne for stor diskusjon og strid innenfor den katolske motreformasjonen og de som verdsatte kunstnerens geni og maleriets manieristiske stil. Michelangelo ble også anklaget for å være ufølsom for passende dekorum (anstand) ved å vise nakenhet og ved andre aspekter i verket, og av hans prangende personlige malerstil i avbildningen av emnet. Det ble uttrykt at han hadde gått altfor langt i sin skjeggløse og muskuløse Kristus-figur som åpenbart hadde tilpasset seg klassiske skulpturer av den førkristne guden Apollon. En slik tilnærming var knapt blitt gjort av noen annen kunstner.
Dommedag var kontroversielt og ble et emne for omfattende krangling og drakamper mellom kardinal Carafa og kunstneren selv: Kardinalen beskyldte Michelangelo for umoral og framvisning av uanstendig smuss i form av nakne legemer med kjønnsorganene vist fram for alle og enhver, og dét i kristenhetens viktigste kirke. For kardinalen var det uakseptabelt, og han satte i gang et sensurprogram, senere kalt for «fikenblad-kampanjen», sammen med monsignor Sernini, ambassadør av Mantova, for å få freskoene fjernet. Noen få år etter at freskomaleriet var fullført, krevde konsilet i Trient en oppstramming av kirkens kontroll over «uvanlige» hellige bilder. Som reaksjon på anklager da selv pavens egen seremonimester, Biagio da Cesena, sa om maleriet, «det var meget skammelig at et sådant hellig sted skal ha avbildninger av alle de nakne figurene, som viser seg fram så upassende», og at det var ikke et arbeid for et pavelig kapell, men heller «for offentlige bad og vertshus». En rasende Michelangelo malte inn Cesenas ansikt i scenen som Minos, en av dommerne i underverden (nederste høyre hjørne av bildet), med eselører (indikerte tåpelighet) og dekket til hans nakenhet med en krøllende slange. Det er blitt sagt at Cesena klagde til paven at han avfeid klagen med at hans domsmyndighet ikke strakte seg til helvete, og portrettet ville forbli bli uendret. Genitaliene i bildet, referert til som «ubehagelig», ble malt over med tekstiler etter at Michelangelo døde i 1564 av den manieristiske kunstneren Daniele da Volterra da konsilet i Trient fordømte nakenhet i religiøs kunst. Utdrag fra konsilet bestemmelser:
Figurenes kjønnsorganer ble overdekket 24 år senere etter at Konsilet i Trient hadde fordømt nakenhet i religiøs kunst. Den som fikk oppdraget å male over Michelangelos kunst, var kunstneren Daniele da Volterra, som i ettertiden har fått det noe nedsettende kallenavnet «Il Braghettone» («Buksemaleren»).
I 1925 ble det oppdaget at Michelangelo hadde skjult sitt eget selvportrett i maleriet. Enkelte mente at Michelangelo avbildet seg selv i ansiktet til Apostelen Bartolomeus, helgenen som ble flådd, basert på kunstnerens egne følelser for den forakt han ble utsatt for under utførelsen av maleriet. Selv om denne identifikasjonen i dag framstilles som et faktum, er det ikke enighet blant kunsthistorikere om at så er tilfelle.
Otto Ramsbacher
Otto Ramsbacher (født 19. juni 1926, død 29. april 1997) var en østerriksk kokk, konditor og kjøkkensjef som kom til Norge i 1951. Han arbeidet i Norge innen skoleverket, i 28 år som faglærer og adjunkt ved Drammen Yrkesskole. I 1981 var han med og startet Drammens kokkelaug. Han ga ut lærebøker for yrkesopplæringen, og redigerte fagbladet Mat og Kjøkkensjefen. Hilde og Otto Ramsbachers legat på 100 000 kroner deles ut årlig.
Seksualsystem
Seksualsystemet (systema sexuale) var det taksonomiske systemet på planter som Carl von Linné innførte. Det var det første forsøket på å klassifisere samtlige planter i tråd med et enkelt skjema. Fordelen var at det var enkelt å avgjøre en ukjent plantes taksonomiske tilhørighet. Når systemet likevel for lengst er forlatt, skyldes det at systemet var svært kunstig. Systemets navn kommer av Linnés klassifikasjon tok utgangspunkt i plantenes kjønnsorganer.
Beskrivelse av systemet
Linné delte inn plantene i 24 «klasser» på grunnlag av støvbærernes antall, lengde og posisjon. De første 13 klassene var definert ut ifra antallet av like lange og ikke sammenvokste støvbærere. Så fulgte to klasser for blomster med støvbærere av ulike lengder, fem klasser for blomster der støvbærerne er vokst sammen med hverandre eller med fruktemnet, tre klasser av énkjønnede blomster (sambu og særbu), og til slutt en klasse for planter uten blomster (kryptogamer).
De første 13 klassene ble videre inndelt i «ordener» på grunnlag av fruktemnene; de resterende klassene på grunnlag av bl.a. antall støvbærere. Det fantes dermed ordener ved samme navn i ulike klasser. Man måtte altså nevne klassen sammen med ordenen, for at systemet var entydig. Et eksempel er «Hexandria Monogynia» for planter med seks støvbærere og ett fruktemne (f.eks. lilje), mot «Triandria Monogynia» for planter med tre støvbærere og ett fruktemne (f.eks. krokus). Dessuten forekom noen klassenavn som ordensnavn i andre klasser. Seksualsystemet lignet dermed mer på en tabell med kolonner og rader enn på et system i dagens forstand.
Bildene til høyre viser Linnés egen oversikt over seksualsystemet samt en samtidig illustrasjon av de 24 klassene.
Linné dannet navnene i systemet etter de gammelgreske ordene for bl.a. «mann» (andros), «kvinne» (gyne), «ekteskap» (gamos) og «hus» (oikos). Disse kombinerte han med de greske tallordene for én til ti (mono, di, tri, tetra, penta, hexa, hepta, okto, enne, deka) samt tolv (dodeka), tjue (ikosa) og mange (poly).
Oversikt over systemet
Oversikten følger den første utgaven av Species plantarum (1753). Klasser er oppført med store romertall, ordener med små sådanne.
Seksualsystemets videre historie
Linné beskrev sitt seksualsystem for første gang i første utgave av Systema naturae (1735) og overtok det i senere bøker, spesielt i Species plantarum (1753). I samtiden ble Linné av og til latterliggjort (bl.a. av Erasmus Darwin) for sin livlige seksuelle fantasi, siden han beskrev blomstenes oppbygning med et svært antropomorft språk. For eksempel omtalte han klassen Monandria som «én ektemann i ekteskapet», Diandria som «to ektemenn i samme ekteskap», Polyandria som «tjue eller flere menn i samme seng som kvinnen». Ordenen Syngenesia Polygamia Necessaria beskrev han som en tilstand hvor «ektefolkenes senger ligger i midten, omgitt av konkubinenes senger, og hvor konene er sterile, mens konkubinene er fruktbare.»
Linné var klar over at seksualsystemet var kunstig. Men det var også nettopp det som gjorde det attraktivt, siden det var enkelt å bruke i praksis. Det ble derfor fort allment akseptert. Først i 1800-tallets første tiår ble systemet gradvis erstattet med mer naturlige systemer.
I dag er systemet i sin helhet forlatt, siden dagens plantesystematikk bygger på det evolusjonære slektskapet mellom arter. Siden Linné var fremmed for evolusjonstanken, kan det ikke overraske at dagens system ikke har mye overlapp med seksualsystemet. Deler av seksualsystemet brukes derimot fremdeles i bestemmelsesnøkler.
19
Dødsfall
10er
18
Dødsfall
10er
Telltale Games
Telltale Games var en videospillutvikler med hovedkontor i San Rafel i California. Selskapet ble grunnlagt som Telltale, Incorporated i juni 2004. Det ble startet av flere tidligere ansatte hos LucasArts som hadde jobbet på Sam & Max Freelance Police frem til det ble kansellert 3. mars 2004. I en tidlig pressemelding ble protestene på kanselleringen nevnt som grunnen til at selskapet ble grunnlagt. Dan Connors er administrerende direktør og leder selskapet med medgrunnlegger Kevin Bruner. Flere av de ansatte har erfaring med å jobbe på eventyrspill, som for eksempel Grim Fandango, Monkey Island-serien og Sam & Max. Telltale Games lager periodiske pek og klikk spill som lanseres digitalt.
Selskapet opphørte i september 2018, mens et annet med samme navn fulgte det opp.
PG-MACS
PG-MACS er et Mange Anvendelses Laste Løsning (Multi Application Cargo Solution). Utviklet av familiebedriften Ing Per Gjerdrum AS (PG Marine Group).
PG-MACS løsningen er fleksibelt under-dekk lasthåndteringssystem for all flytende- og tørr- bulklast – inklusive borekaks – som transporteres offshore. Det har signifikant lavere kraftforbruk både på rigg og skip enn noen andre prosesser som til sammen kan løse samme oppgaver. Det eliminerer all kranhåndtering- og mannskapseksponert kontakt med farlige laster, og gir der igjennom en betydelig HMS-forbedring både relatert til personell, og eksternt miljø. Det frigir dekksareale på skipet for transport av annen pay-load, idet containere for kaks blir erstattet av PG-MACS under-dekk tanker. Systemet har høy laste- / losse- rate sikrer minimum tid hvor skipet må ligge opp mot rigg, noe som gir redusert CO2-utslipp, og minimerer en risikofylt arbeidsoperasjon (skip ved rigg). Det forbedrer skipets fleksibilitet, lastvolum og ikke minst øker kapasitet for oppsamling av oljesøl siden utstyret og tankene er ekstremt vel egnet for håndtering av høyviskøse medier. Internasjonalt arbeidende, anerkjente rederier har allerede implementert løsningen, og PG sporer stor interesse ifra oljeselskaper og rederier ifra alle kanter av verden – ikke minst Brasil, Mexicogulfen, og Nordsjøen – for løsningen.
Thor G. Norås
Thor Gunnar Norås (født 6. april 1935 i Stavanger, død 13. januar 2015 ) var en norsk barnekulturforsker, barnebokforfatter, skjønnliterær forfatter, filmmanusforfatter journalist, komponist manager og impresario.
Dalälven
Dalälven begynner i traktene ved Stor-Våndsjön i Dalarnas nordvestligste hjørne. Den er 542 km lang fra kilden til havet (Sveriges tredje lengste elv). Nedbørområdet er 28 954 km². Middelvannføringen ved munningen er cirka 350 m³/s. Disponibel vannkraft er ca. 1 420 MW, hvorav rundt 2/3 er utbygd, med Trängslet som største kraftverk. Elva var tidligere viktig for tømmerfløting. Den øvre delen er delt i to elver: Österdalälven (som renner gjennom innsjøen Siljan) og Västerdalälven. Disse to løper sammen ved Djurås.
Thor G. Norås
Journalist, komponist og impresario
Norås var journalist med ansvar for ungdomssider i Alle Kvinners Blad og i ukebladet Det Nye og spaltist i Rogalands Avis. Han stiftet Ski Ungdomsklubb i 1959, en frilynt ungdomsklubb i motsetning til kommunale ungdomsklubber. Han laget musikk til filmene "Equilibrium" som var den første norske rocke-filmen, og den første som tok opp usikkerheten omkring seksuell identitet i et ungdomsmiljø, og Broder Gabrielsen, en film om healing og religiøs fanatisme. Han var manager for Harald Pettersen, Bente Lind og The Lunicks, Nina & Patzy og The Dandy Girls, Norges første alljente rockeorkester med internasjonal suksess.
Forfatter
Han debuterte som skjønnlitterær forfatter i 1977 med Per 4 år og vennene hans, illustrert av Kjersti Scheen, og skrev i alt tre bøker om Per 4 år, som også ble sendt i Barnetimen for de minste og i NRK Barne-TV. I ungdomsboken Spøkelsesklubben (1979) tok han opp miljøkriminalitet. Han fikk Kirke- og undervisningsdepartementets første debutantpris for Per 4 år og vennene hans. Han har skrevet Syng med oss mamma (1979), og redigert Viser og Sanger fra Rogaland, oversatt «Ivor the Engin» til norsk og utgitt erindringsromanene Akterutseilt, Barnekrigen og Gud bedes gå kjøkkenveien.
Forsker
Som barnekulturforsker ved barnevernslinjen og Sosionomlinjen ved Høgskolen i Stavanger var Norås blant annet kjent for bøkene Barnet i liv og lek, barnekultur i en brytningstid og Jeg og kulturen min, sanger, danser, leker og regler som er, eller har vært i bruk i Stavanger, som begge har kommet i flere utgaver. Han oversatte Berit Hedeby's "Barnmishandling" til norsk i 1979 på Universitetsforlaget. Som pensjonist transkriberte Norås de ti bindene av Henrich Steffens' erindringer: Was Ich erlebte/Hvad jeg oplevde. Bøkene finnes på Forskningsbiblioteket på Universitetet i Stavanger.
Den 10. desember 2008 ble resultatet av dr. Kathryn Marshs forskningsprosjekt «Cross cultural study of childrens musical play» publisert på Oxford University Press, America'' med tittelen: The Musical Playground. Forskningen bygger på Kathryn Marschs forskning fra 1990-tallet. Thor G. Norås representerte Norsk Dokumentasjonssenter for Barnekultur i Stavanger, og hans bidrag til forskningen er beskrevet. Han ble tilknyttet prosjektet i 2002 og medvirket fram til publiseringen.
Heder
Han fikk Kulturdepartementets debutantpris for Per 4 år og vennene hans.
Thor G. Norås mottok Skadeforebyggende forum for barns Barnesikkerhetspris i 1998.
Han er biografert i #26 av Ugly-Things, et spesialmagasin for 60-talls rock- og garagekultur og -musikk i La Mesa i California.
Centro Cristiano Democratico
Centro Cristiano Democratico («Kristeligdemokratisk sentrum», CCD) var et italiensk kristeligdemokratisk politisk parti.